stanford-oval/wikipedia huggingface dataset:
Leo Gardemeister

| Leo Gardemeister> Henkilötiedot |
| --- | --- |
Syntynyt: 9. lokakuuta 2000 (ikä 24)
Kansalaisuus:   Suomi
Pesäpalloilija
Aktiivisena:  2019–
Sisäpelirooli:  etenijäjokeri
Seura:  Imatran Pallo-Veikot
Sarja:  Superpesis
Pelaajaura
Junioriseurat
2017–2019:  Kouvolan Pallonlyöjät
Ammattilaisjoukkueet
2020–:  Imatran Pallo-Veikot
 Seurajoukkueuran tilastot kattavat vain kansalliset sarjat, päivitetty 12.7.2024 
Leo Gardemeister (s. 9. lokakuuta 2000) on suomalainen pesäpalloilija. Gardemeister edustaa Superpesiksessä pelaavia Imatran Pallo-Veikkoja. Hänen kasvattajaseuransa on Kouvolan Pallonlyöjät.
Gardemeisterilla on sopimus Imatran Pallo-Veikkojen kanssa kausista 2024 ja 2025 sekä optio kaudesta 2026. Hän pelaa etenijäjokerina. Gardemeister on pelannut 18 Superpesiksen runkosarjan ottelua. Näissä otteluissa hän on lyönyt yhden kunnarin, tuonut kymmenen juoksua ja kerännyt 66 kärkilyöntipistettä. Tilastot päivitetty 10. heinäkuuta 2024.
Gardemeister työskentelee tutkimusapulaisena LUT-Yliopiston Renewable Electricity Generation and Storage-laboratoriossa.
Markoolio

| Marko Kristian Lehtosalo |
| --- | --- |
 Markoolio RIX FM:n studiossa vuonna 2022.
Henkilötiedot
Syntynyt: 1. tammikuuta 1975 (ikä 50) Lahti, Suomi
Ammatti:  rap-artisti, laulaja, näyttelijä
Muusikko
Taiteilijanimi:  Markoolio
Laulukielet:  ruotsi, suomi
Aktiivisena:  1998–
Tyylilajit:  hip hop, eurodance
Levy-yhtiöt:  Sony BMG
Aiheesta muualla
markoolio.se
  [ Muokkaa Wikidatassa ] [ ohje ]  
Marko Kristian Lehtosalo (s. 1. tammikuuta 1975 Lahti), taiteilijanimeltään Markoolio, on ruotsinsuomalainen räppäri, eurodance-artisti ja näyttelijä. Hän asuu nykyisin Tukholmassa Södermalmilla. Suurin osa Markoolion tuotannosta on ruotsinkielistä ns. eurodancea, mutta osan hittikappaleistaan hän on levyttänyt myös suomeksi albumilla Suomessa syntynyt. Markoolio-nimi tulee Marko-nimen ja yhdysvaltalaisräppäri Coolion sekoituksesta.
Markoolio on levyttänyt yhdeksän albumia ja hänen uusin singlensä "Kassanova" on vuoden 2022 syksyltä. Hän on myös näytellyt ruotsalaisessa komediasarjassa ja kisaillut useissa tosi-tv-ohjelmissa. Hän voitti Let’s Dancen (paikallinen Tanssii tähtien kanssa -ohjelma) kahdeksannen tuotantokauden vuonna 2013. Hän on toiminut myös Ruotsin Talent-ohjelman juontajana. Vuoden 2023 alussa alkaneessa Marko & Irma -tosi-tv-ohjelmassa Markoolio ja hänen äitinsä Irma rakentavat äidille uutta taloa.
Lehtosalo oli naimisissa Jessica Westergårdin kanssa vuosina 2008–2020. Heillä on kolme lasta.
Taustaa

Lehtosalo syntyi Lahdessa 1. tammikuuta vuonna 1975, mutta muutti jo kuuden kuukauden ikäisenä Ruotsiin. Hän varttui ja kävi koulua Tukholman lähellä Ormingessa. Suoritettuaan varusmiespalveluksen Tammisaaressa Lehtosalo palasi Ruotsiin. Hän tuli tunnetuksi Sommar och sol -esikoissinglellään. Singleä seurannut esikoisalbumi Sticker hårt ilmestyi lokakuussa 1998. Markoolio on julkaissut viisi studioalbumia,päivitettävä juontanut useita televisio- ja radio-ohjelmia ja saanut lukuisia palkintoja. Markoolio omistaa myös oman yökerhon ja Netgames Holdings -yrityksestä 3,3 prosenttia.
Diskografia > Albumit

Sticker hårt (1998)
Dikter från ett hjärta (1999)
Tjock och lycklig (2001)
I skuggan av mig själv (2003)
Suomessa syntynyt (2004)
Bäst Off 2004
Värsta Plattan (2007)
Jag är konst (2008)
Jag är Markoolio (2012)
Diskografia > Singlet

| Vuosi | Single | Listasijoitus> Ruotsi | Albumilta | Myynti |
| --- | --- | --- | --- | --- |
| 1998 | "Sommar och sol" | 2 | Sticker hårt |  |
| 1998 | "Drömmen om Finland" | 21 | Sticker hårt |  |
| 1999 | "Vi drar till fjällen" | 1 | Sticker hårt | Platinaa |
| 1999 | "Åka pendeltåg" | 15 | Sticker hårt |  |
| 1999 | "Sola och bada i piña colada" | 12 | Dikter från ett hjärta | Kultaa |
| 1999 | "Millennium 2" | 1 | Dikter från ett hjärta | 3x Platinaa |
| 2000 | "Gör det igen" | 2 | Dikter från ett hjärta | Platinaa |
| 2000 | "Mera mål!" (feat. Arne Hegerfors) | 1 | Dikter från ett hjärta | 3x Platinaa |
| 2001 | "Rocka på" (feat. The Boppers) | 1 | Tjock och lycklig | 2x Platinaa |
| 2002 | "Vi ska vinna!" (feat. Excellence) | 3 | Tjock och lycklig | 2x Platinaa |
| 2002 | "Jag orkar inte mer!" | 2 | Tjock och lycklig | Kultaa |
| 2003 | "Vilse i skogen" | 1 | I skuggan av mig själv | 6x Platinaa |
| 2004 | "In med bollen" | 1 | Bäst off | Platinaa |
| 2007 | "Värsta schlagern" (feat. Linda Bengtzing) | 1 | Värsta plattan | 2x Platinaa |
| 2007 | "Ingen sommar utan reggae" | 1 | Värsta plattan | 2x Platinaa |
| 2007 | "Emma, Emma" (feat. Tilde Fröling) | 17 | Värsta plattan |  |
| 2007 | "Idollåten" | 24 | Värsta plattan |  |
| 2008 | "Sverige, det bästa på vår jord" | 1 | Jag är konst |  |
| 2008 | "The Markoolio Anthem" | 4 | Jag är konst |  |
| 2009 | "Kärlekssång från mig" | 32 | Jag är konst |  |
| 2012 | "Borta bra men hemma bäst" | - | Jag är Markoolio |  |
| 2012 | "En vecka i Phuket" | - | Jag är Markoolio |  |
| 2017 | "Bastukungen" | - | - |  |
| 2017 | "Tomtar på loftet" | - | - |  |
| 2017 | "Ge oss mål" |  |  |  |
| 2019 | "Modell" |  |  |  |
Aiheesta muualla

Virallinen sivusto
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Elonet  Kansallisbiografia  Biografiasampo 
Muut:  Europeana
Max Park

| Max Park |
| --- | --- |
 Max Park vuonna 2024 saavuttamansa 34,76 sekunnin 5 × 5 -keskiarvon jälkeen.
Henkilötiedot
Syntynyt: 28. marraskuuta 2001 (ikä 23) Cerritos, Kalifornia, Yhdysvallat
Ammatti:  Rubikin kuution nopeusratkoja
Vanhemmat:  Miki Park Schwan Park
Max Park (s. 28. marraskuuta 2001) on yhdysvaltalainen Rubikin kuution nopeusratkoja, jota pidetään yhtenä kaikkien aikojen parhaista nopeusratkojista. Hän pitää hallussaan 3 × 3 -kuution ennätystä (3,13 s) ja on toisella sijalla jaetulla sen viiden ratkaisun keskivertoratkaisussa Tymon Kolasińskin kanssa (4,86 s). Park on tehnyt myös useilla muilla kuutioilla maailmanennätyksiä, kuten 4 × 4, 5 × 5, 6 × 6 ja 7 × 7. 28. tammikuuta 2023 mennessä hän on voittanut yhteensä 401 tapahtumaa World Cube Associationin kilpailuissa.
Muu elämä

Max Park syntyi 28. marraskuuta 2001 Cerritosissa Kaliforniassa. Kun Park oli kaksivuotias, hänellä diagnosoitiin kohtalainen tai vaikea autismi ja hänen vanhemmilleen kerrottiin Parkin saattavan tarvita elinikäistä hoitoa. Parkin motoriset taidot olivat vakavasti heikentyneet hänen autisminsa vuoksi, joten hänen äitinsä Miki Park opetti Parkin ratkaisemaan Rubikin kuution, josta Park oli kiinnostunut. Park alkoi opetella Rubikin kuution nopeusratkontaa ja osallistui lopulta moniin kilpailuihin. Jo toisessa kilpailussaan hän sijoittui ensimmäiselle sijalle 6 × 6 -lajissa. Kilpailuihin osallistuminen on auttanut Parkia selviämään autismin kanssa.
Mainittavaa

Park on yksi yhdeksästä nopeusratkojasta, jotka ovat ratkaisseet 3 × 3 -kuution alle 5 sekunissa vähintään viisi kertaa ja yksi kahdesta nopeusratkojasta, jotka ovat saavuttaneet vähintään viisi alle 6 sekunnin keskiarvoa viiden 3 × 3 -ratkaisun kilpailussa. Vuonna 2020 Park esiintyi Netflixin dokumenttielokuvassa Kuutiotaiturit (The Speed Cubers), joka keskittyy pitkälti häneen ja Feliks Zemdegsiin.
Tärkeimmät WCA -sijoitukset

| Laji | Ratkaisumuoto | Aika (s) | Maailmansijoitus |
| --- | --- | --- | --- |
| 3 × 3 × 3 | Yksittäinen | 3.13 | 1 |
| 3 × 3 × 3 | Keskiarvo (5) | 4.86 | 2 (jaetulla) |
| 4 × 4 × 4 | Yksittäinen | 16.79 | 1 |
| 4 × 4 × 4 | Keskiarvo (5) | 19.38 | 1 |
| 5 × 5 × 5 | Yksittäinen | 33.02 | 1 |
| 5 × 5 × 5 | Keskiarvo (5) | 37.00 | 1 |
| 6 × 6 × 6 | Yksittäinen | 59.74 | 1 |
| 6 × 6 × 6 | Keskiarvo (3) | 1:08.56 | 1 |
| 7 × 7 × 7 | Yksittäinen | 1:35.68 | 1 |
| 7 × 7 × 7 | Keskiarvo (3) | 1:42.12 | 1 |
| 3 × 3 × 3 yhdellä kädellä | Yksittäinen | 6.20 | 1 |
| 3 × 3 × 3 yhdellä kädellä | Keskiarvo (5) | 8.76 | 2 |
Aiheesta muualla

World Cube Associtation
Pinokkio

Pinokkio. Enrico Mazzantin kuvitusta Pinokkion seikkailuissa (1883), Daniel Donnan värittämä.
Pinokkion seikkailut (ital. Le avventure di Pinocchio, suomennettu myös mm. nimillä Pitkänenän seikkailut ja Pinokkio) on italialaisen Carlo Collodin kirjoittama saturomaani. Sen alkupuoli julkaistiin sarjamuodossa vuosina 1881–1883, ja koko kirja ilmestyi helmikuussa 1883. Kirja kertoo eläväksi muuttuvan Pinokkio-puunuken ja hänen isänsä, köyhän nukentekijän Geppetton, seikkailuista. Pinokkion nenä on yleensä lyhyt, mutta se pitenee jos hänellä on stressiä tai jos hän valehtelee.
Kirja kuuluu nykyään lastenkirjallisuuden klassikoihin. Tämä maailmanhistorian eräs eniten painetuista tarinoista on käännetty yli 200 kielelle. Kirjan pohjalta on tehty useita muita teoksia, muun muassa Disneyn animaatioelokuva Pinocchio (1940) sekä elokuvat Pinokkion seikkailut (1996), Mikin klubi (2001–2004), Mikki Hiiren taikajoulu – Lumisia tarinoita (2002) ja Pinocchio (2002). Pinokkiosta on myös tehty myös useita animesarjoja, kuten Nippon Animationin tekemä vuonna 1976 valmistunut sarja, ja saksalainen animaatiosarja, jossa Pinokkio seikkailee muun muassa huvipuistossa. Lisäksi Ruotsiin on tehty pronssinen Pinokkiota esittävä patsas.
Viime vuosina on tehty lisäksi Pinocchio (2022) – Robert Zemeckisin ohjaama ja Disney-yhtiön tuottama elokuva, jossa näytteli Tom Hanks; Guillermo del Toron Pinokkio (2022) – Netflix-yhtiön stop motion -animoitu elokuva; Pinocchio: A True Story (2021) – venäläinen animaatioelokuva; sekä Pinocchio (2019) – jossa Geppettoa esitti Roberto Benigni.
Aiheesta muualla

Kuvia tai muita tiedostoja aiheesta Pinokkio Wikimedia Commonsissa
Pinokkio kuvitettuna iltasatuna Iltasatu-verkkopalvelussa
Pinokkion seikkailut Gutenberg-projektissa (englanniksi)
Verilöylykomitea

Verilöylykomitea (ital. Commissione Stragi), virallisesti Commissione parlamentare d'inchiesta sul terrorismo in Italia e sulle cause della mancata individuazione dei responsabili delle stragi, oli Italiassa vuosina 1988–2001 toiminut parlamentaarinen komitea, jonka tehtävänä oli selvittää ns. lyijyvuosien terrorismiin liittyviä, epäselväksi jääneitä asioita. Kuten jo komitean virallisesta nimestä ilmenee, sen tarkoituksena oli erityisesti selvittää, miksi noiden vuosien monien pommi-iskujen tekijöitä ja näiden toimeksiantajia ei ollut kyetty tunnistamaan ja tuomitsemaan teoistaan.
Komitean tehtävä ja kokoonpano

Komitean tehtävät ja valtuudet määriteltiin 17. toukokuuta 1988 säädetyllä lailla. Aikaa komitealle viedä työnsä loppuun annettiin alkuaan 18 kuukautta, mutta tutkimusten laajetessa aikarajaa siirrettiin eteenpäin useita kertoja.
Tehtävään kuului yleisimmällä tasolla maan sisäisen terrorismin vastaisen taistelun tulosten ja ajankohtaisen tilanteen selvittäminen. Lisäksi komitean tulisi muun muassa selvittää, mitkä tekijät olivat estäneet verilöylyistä vastuussa olevien henkilöiden tunnistamisen. Komitean tulisi myös laajentaa sitä kuvaa tapahtumista, jonka aikaisemmin toimineen ns. ensimmäisen Morokomitean keräämät tiedot olivat antaneet.
Komitean kokoonpanoksi määrättiin 20 kansanedustajaa parlamentista ja 20 senaatista, ja lisäksi puheenjohtaja, jonka valitsivat yhdessä parlamentin tai senaatin jäsenten joukosta näiden puhemiehet.
Toiminta ja tulokset

Komitean kuultavaksi kutsuttiin suuri määrä henkilöitä alkaen ministeritasolta ja toisessa päässä aina tuomittuihin terroristeihin asti. Myös poliiseja, oikeuslaitoksen tuomareita ja salaisen palvelun virkamiehiä kuultiin näiden vuosien aikana. Komitean työn tärkeimmäksi tulokseksi jäivätkin näiden kuulustelujen pöytäkirjat, joita on käytetty useiden lyijyvuosien tapahtumia käsittelevien teosten lähteinä. Verilöylykomitean toiminta päättyi huhtikuussa 2001. Mitään lopullista mietintöä komitea ei koskaan julkaissut.
Markku Koskinen

Markku Koskinen (s. 7. marraskuuta 1965 Petäjävesilähde?) on kirjailija, runoilija, sanoittaja ja pakinoitsija.
Markku Koskinen kirjoitti vuosina 2009–2013 Petäjäveden musiikkihistoria -kirjan Kulkurin valssia ja rokkia bluesmobiilissa yhdessä Mikko Nislinin kanssa. Markku Koskisen pakinoita ja kolumneja voi lukea Paikallisuutisten -ja Petäjävesi-lehden sivuilta.
Koskinen on toiminut sanoittajan ominaisuudessa mm. Jani Wickholmin, Wirtavuoren, Blues Funnelin, Päämiehien ja Rujo Katras-yhtyeen levyillä.
Markku Koskinen on sanoittanut muun muassa kannustusbiisin Kimi Räikköselle, Suomen jääkiekkomaajoukkueelle Tämä petäjäinen kansa -biisin sekä Huuhkajille räätälöidyn, Pala nurmea sielussa -kappaleen.
Tuotanto

Chelitellen-pakinakirja (2017)
Lehmänhännänleikkaaja (2019)
Korvamerkityt (2021)
Koskisen Nokiset -runokokoelma (2022)
Maitotonkka (2023)
Birgitta Knutintytär Kurck

Birgitta Knutintytär Kurck (Kurki) (n. 1500 – 29. kesäkuuta 1577) oli Naantalin luostarin abbedissa.
Kurckin vanhemmat olivat laamanni, valtaneuvos Knut Erikinpoika Kurki ja Elina Kurki, joka oli Klaus Kurjen tytär. Naantalin luostariin Kurck meni nunnaksi ilmeisesti ennen vuotta 1522. Luostarin toiminta oli jo tuolloin vähitellen hiipumassa, sieltä lähti vuosikymmenen puoleen väliin mennessä pois nunnia, munkkeja ja ainakin yksi abbedissa. Mikael Agricola, joka tarkasti luostarin Turun piispana syksyllä 1554, esitti selonteossaan luostarilaisten luvanneen ryhtyä evankelisiksi ja lakata palvomasta Pyhää Birgittaa. Valtio takavarikoi luostarin irtaimistoa ja maaomaisuutta, joskin lupasi luostarin asukkaille vuotuisen ylläpidon. Kurck esiintyy luostarin abbedissana 1568. Hän vetosi kuningas Juhana III:een, että tämä jatkaisi luostarin suojelemista ja luostarilaisten ylläpitoa. Kuningas lupasikin tukensa ja ilmaisi kirjeessään 3. elokuuta 1576 aikomuksen kunnostuttaa luostarin rakennukset. Samanaikaisesti hän kuitenkin tosiasiassa pienensi luostarin ylläpitomaksua neljälle vielä jäljellä olevalle sisarelle. Kun Kurck kuoli kesällä seuraavana vuonna, luostarin kirkko muutettiin luterilaiseksi seurakuntakirkoksi. Vaikka yhtä jäljelle jääneistä kolmesta sisaresta kutsutaan joissakin lähteissä vielä abbedissaksi, niin Kurckia pidetään tavallisesti luostarin viimeisenä abbedissana. Hänet haudattiin luostarin kirkkoon.
Venäjän kansallinen yhtenäisyys

| Venäjän kansallinen yhtenäisyys |
| --- | --- |
  
  
  
Perustettu:  1990
Johtaja:  Alexander Barkashov
Ideologia:  valkoinen nationalismi kristinusko venäläinen nationalismi kansallissosialismi kolmas tie antisemitismi
Toimisto:  Moskova
Jäsenmäärä:  100 000
Värit:  
Kotisivu:  www.barkashov.com
Infobox OKNimi-testi OK: 
Venäjän kansallinen yhtenäisyys (ven. Русское Национальное Единство, Russkoje Natsionalnoje Jedinstvo), tai sananmukaisemmin käännettynä ”Venäläinen etninen yhtenäisyys”, on Venäjällä ja venäläisten asuttamilla seuduilla toimiva kansallissosialistinen, puolisotilaallinen liike, oman määritelmänsä mukaan ”täysin venäläinen patrioottinen kansanliike”. Liikettä ei tule sekoittaa Yhtenäinen Venäjä -puolueeseen, joka on maan valtapuolue.
Liikkeen nimessä oleva venäjänkielen sana ”natsionalnost” on sukua monien kielten valtiota tai kansakuntaa tarkoittaville sanoille, mutta venäjässä tarkoittaa pikemminkin etnisyyttä. Liikettä ei ole rekisteröity, ja se on kielletty monilla alueissa, kuten Moskovassa.
Ideologia

Liikkeen iskulause on ”Venäjä venäläisille ja maanmiehille”. Liike ei hyväksy sellaisten etnisyyksien läsnäoloa Venäjällä, joiden ”alkuperäinen kotimaa” on Venäjän ulkopuolella, ja liike haluaisi karkottaa varsinkin Kaukasian alueelta tulleita ja juutalaisia. Liikkeen vision mukaan vain venäläisillä ja heidän ”maanmiehillään”, eli käytännössä Venäjän alueen alkuperäisasukkailla, on oikeus asua Venäjällä. Rodullisesti toisistaan poikkeavat etnisyydet eivät kuitenkaan saisi sekoittua keskenään.
Liike kouluttaa joitakin jäseniään aseelliseen taisteluun ja terrorismiin, ja on tehnyt ainakin yhden pommi-iskun synagogaan, jossa kolme haavoittui.
Liikkeen suhde Venäjän hallintoon ja viranomaisiin on monimutkainen. Ylin hallinto suhtautuu liikkeeseen yleensä jyrkän torjuvasti, ja liikkeen on vaikea päästä politiikkaan mukaan. Liike on kielletty monin paikoin. Venäjän ulkopuolella Latviassa se sai kuitenkin osallistua kunnallisvaaleihin 2001. Toisaalta jotkut Venäjän viranomaiset ja liikemiehet ovat avustaneet liikettä, muun muassa tarjoamalla tiloja taistelulajien harjoitukseen tai sotilaskoulutukseen, univormujen tekoon ja tiedotusmateriaalin valmistukseen. Liike on myös voinut toisinaan toimia yhteistyössä poliisin kanssa katuparaatien järjestämisessä.
Aiheesta muualla

Kuvia tai muita tiedostoja aiheesta Venäjän kansallinen yhtenäisyys Wikimedia Commonsissa
Russian National Unity – Russian Nazi party
Russian National Unity in Moscow (Arkistoitu – Internet Archive)
Russian National Unity – Livejournal party
Russian National Socialists in Bashkortostan (Arkistoitu – Internet Archive)
MIPT Terrorism Knowledge Base
Saint Petersburg Times: April 27, 1999[vanhentunut linkki]
The Reemergence of Political Anti-Semitism in Russia: A Call for Action (Arkistoitu – Internet Archive)
http://www.patriootti.com/venaja-oli-siirtya-kansalliseen-sosialismiin-1993/ (Arkistoitu – Internet Archive)
Johannes Bernardi

Johannes Bernardi (viimeistään 1395 Kalmar – 20. syyskuuta 1445 Naantali) oli ruotsalainen birgittalaismunkki ja Suomen katolisen kirkon pappi, joka toimi Naantalin luostarin ensimmäisenä esimiehenä.
Bernardin isä oli mahdollisesti Kalmarin porvari Bernardurs Sartor.  Hän meni munkiksi Vadstenan luostariin 1420, mutta anoi paavilta 1430 lupaa siirtyä toiseen luostariin. Sitä hän ei kuitenkaan käyttänyt. Valtaneuvoston päätettyä Suomen piispan Maunu Tavastin pyynnöstä  luostarin perustamisesta vuonna 1438 Bernardi lähetettiin Suomeen 27. toukokuuta 1440 neljän sisaren, yhden maallikkoveljen ja kahden muun pappisveljen kanssa. Bernardi toimi heidän johtajanaan. Kun luostarin paikka Maskun Karinkylässä osoittautui sopimattomaksi, Bernardi pyysi 1441 luostarin siirtämistä uuteen paikkaan. Hän itse palasi Vadstenan emäluostariin ilman lupaa 1443, mutta tuli takaisin Suomeen jo seuraavana vuonna. Tällä välin luostarin uudeksi paikaksi oli päätetty nykyisen Naantalin alue, joka oli vielä tuolloin Raisiota. Bernardi luopui luostarin johtajuudesta 1445, mutta ei kerinnyt palata takaisin Ruotsiin ennen kuolemaansa.
Pyhän Annan luostari

Aboa Vetus Ars Nova -museossa toimii ekumeeninen Pyhän Annan kappeli, joka viittaa perimätietoon Pyhän Annan luostarista.
Pyhän Annan luostari oli dominikaaninen nunnaluostari, jota suunniteltiin perustettavaksi ensin Turkuun ja sitten Raisioon 1400-luvun alkupuolella. Luostari ei kuitenkaan koskaan aloittanut toimintaansa, vaan sen perustamista varten kerätyt varat ja maaomaisuus annettiin Naantalin birgittalaisluostarin perustamiseen. 
Sitkeän perimätiedon mukaan Pyhän Annan luostari olisi kuitenkin ollut toiminnassa ja sijainnut Turun Luostarikorttelissa. Luostarikortteli on kuitenkin saanut nimensä vanhemmasta, vuonna 1249 perustetusta Pyhän Olavin dominikaanikonventista.
Suunnitelma nunnaluostarin perustamiseksi

1400-luvun alussa Turun hiippakunnassa toimi kaksi dominikaanikonventtia ja yksi fransiskaanikonventti, jotka oli kaikki suunnattu miehille. Keskiajan Suomessa oli kasvava tarve tarjota myös yläluokkaisille naisille mahdollisuus hengelliseen elämään, ja siksi Turkuun alettiin suunnitella naisille tarkoitettua konventtia. Varhaisimman tiedon mukaan piispa Bero Balk olisi perustanut luostarin Koroisiin vuonna 1412, mutta kyseinen muistiinpano on epäluotettava. Sen sijaan varmoja tietoja on Pyhän Annan luostarille vuonna 1414 ja uudelleen 1430-luvulla tehdyistä lahjoituksista.
Vuonna 1432 suunnitelma oli edennyt niin pitkälle, että piispa Maunu Tavast ja Turun tuomiokapituli hankkivat Raisiosta tiloja luostarin perustamista varten. Vuonna 1438 Ruotsin valtaneuvosto teki kuitenkin päätöksen birgittalaisluostarin perustamisesta Maskuun. Uusi luostarihanke päätti Pyhän Annan luostaria koskeneet suunnitelmat, ja tuomiokapituli luovutti 12. huhtikuuta 1442 kaikki luostarihankkeeseen ohjatut varat uudelle birgittalaisluostarille, joka siirrettiin seuraavana vuonna paremmalle paikalle Raisioon, ja sen yhteyteen perustettiin Naantalin kaupunki.
Pyhän Olavin dominikaanikonventti

Näkymä Kaskenmäeltä kohti Auransiltaa. Konventti on sijainnut rinteessä kadun molemmin puolin. Konventin kirkko on ollut kadun oikealla puolella, refektorio kadun kohdalla ja  ristikäytävä sekä hautausmaa kadun vasemmalla puolella.
Pyhän Olavin dominikaanikonventti oli keskiajalla Turussa sijainnut dominikaaniveljeskunnan konventti. Konventti sijaitsi nykyisen Kaskenkadun paikalla, kohdassa jossa se nousee Auransillalta kohti kaakkoa Kaskenmäelle. Turun dominikaanikonventti on perustettu 1249, mutta ei tiedetä, sijaitsiko se jo tuolloin Kaskenmäessä. Kivikirkon rakentaminen tuli ajankohtaiseksi viimeistään vuoden 1429 tulipalon jälkeen 1430-luvulla. Luostariin kuuluneiden rakennusten raunioita on löytynyt kadun molemmilta puolilta ja sen alta.
Kaskenmäessä pääkonttoriaan pitävä Veritas-eläkevakuutusyhtiö paljasti satavuotisjuhliensa yhteydessä 2005 Kimmo Ojaniemen veistoksen Dominikaanit Turussa toimitalonsa edessä Olavinpuistossa, paikalla jossa dominikaanikonventti aikoinaan sijaitsi.
Aiheesta muualla

Mustain veljesten ylösnousemus, Seura, 22.03.1939, nro 12, s. 6, Kansalliskirjaston digitaaliset aineistot
| n k Perustiedot Wikidatassa: Pyhän Olavin dominikaanikonventti (Q18658724)ohje |
| --- | --- |
esiintymä kohteesta: luostari
valtio: Suomi
sijaitsee hallinnollisessa alueyksikössä: Turku
Assa Abloy

| Assa Abloy AB |
| --- | --- |

Osake:  OMXS: ASSA B
Markkina-arvo:   187,8 mrd. SEK (31.12.2016)
ISIN:  SE0007100581
Perustettu:  1994
Toimitusjohtaja:  Nico Delvaux
Puheenjohtaja:  Lars Renström
Kotipaikka:  Tukholma, Ruotsi
Tuotteet:  lukot, automaattiovet, turvaovet
Liikevaihto:   71,3 mrd. SEK (2016)
Liikevoitto:   9,6 mrd. SEK (2016)
Nettotulos:   6,6 mrd. SEK (2016)
Henkilöstö:   46 928 (keskim. 2016)
Kotisivu:  www.assaabloy.com
Infobox OKVirheellinen NIMI-arvo: 
Assa Abloy AB on ruotsalainen lukkovalmistaja, ja maailman suurin lukkovalmistaja myyntimäärän perusteellalähde?.
Historia > Yhtiön nimi

Yhtiön nimi on ASSA ABLOY. ASSA tulee sanoista August Stenman Stenman August Nimi Abloy tulee vuonna 1918 perustetun Ab Låsfabriken Lukkotehdas Oy:n nimestä, jonka nimeksi tuli seuraavana vuonna Ab Lukko Oy. Vuonna 1990 nimeksi vaihtui Abloy Oy. lähde?
Historia > Perustaminen, kasvu ja kehitys

Emil Henriksson, Abloyn perustaja, keksi haittalevylukon, ja Assa Abloy tuottaa edelleen laajaa valikoimaa kyseisiä lukkoja Abloy-brändin alla.
Assa Abloy syntyi vuonna 1994, kun ASSA AB irrotettiin ruotsalaisesta vartiointiyritys Securitas AB:sta. Pian tämän jälkeen ASSA AB fuusioitui suomalaisen lukkovalmistaja Abloy Oy:n (tuolloin osa Wärtsilää) kanssa. Yhtiö hakeutui myöhemmin samana vuonna Tukholman pörssiin. lähde?
Vuodesta 1995 lähtien Assa Abloy on tehnyt yli 150 yritysostoa. Muutamia näistä ovat Yale lock, lukkoyhtiö Medeco Yhdysvalloissa, Mul-T-Lock Israelissa, Fichet-Bauche Ranskassa, ja VingCard Elsafe International Norjassa. Yhtiön kaksi suurinta osakkeenomistajaa ovat Latour ja Melker Schörling AB. lähde?
Assa Abloy irtisanoi 1 800 työntekijäänsä ja sulki 15 yksikköään vuonna 2009. Yhtiön tulot vuonna 2014 olivat 56 843 miljoonaa Ruotsin kruunua.
Yleiskatsaus > Toimialat

Assa Abloylla on viisi toimialaa: EMEA (toimii Euroopassa, Lähi-idässä ja Afrikassa), Americas (toimii Pohjois- ja Etelä-Amerikassa), Asia-Pacific (toimii Aasiassa ja Oseaniassa), Global Technologies ja Entrance Systems.
Yleiskatsaus > Tuoteryhmät

Mekaaniset lukot
Sähkömekaaniset ja sähkölukot
Riippulukot
Kulunvalvontajärjestelmät
Mobiililukot
Automaattiovet
Ovensulkimet
Hätäuloskäynnit
Hotellilukot
Turvaovet
Älykaapit
Avainhallintajärjestelmät
Yleiskatsaus > Toimitusjohtajat

1994–2003 Carl-Henric Svanberg
2003–2005 Bo Dankis
2005– Johan Molin
Tuotemerkit ja markkinointi > Luettelo Assa Abloyn tuotemerkeistä

Abloy
ASSA
Arrow Lock and Door Hardware
Emtek
Fargo Electronics
HID
Medeco
Yale
Chubb
Besam
VingCard
Elsafe
Crawford
FAB
Pemco
Adams Rite
Traka
Mul-T-Lock
ENOX
Rixson
Sargent
Lockwood
IKON
Record (Agta Record Group)
Skidata